ai4bharat/Pralekha huggingface dataset:
সংস্কৃতিমন্ত্রক
দার্জিলিং -এর রাজভবনে তিনদিনের রাষ্ট্রীয় সংস্কৃতি মহোৎসবের সূচনা করেছেন সংস্কৃতি মন্ত্রী শ্রী প্রহ্লাদ সিং প্যাটেল
আমাদের শিল্পীদের প্রতিভা প্রদর্শনের জন্য রাষ্ট্রীয় সংস্কৃতি মহোৎসব সুযোগ করে দেয় : শ্রী প্রহ্লাদ সিং প্যাটেল
নতুন দিল্লি, ২২ই ফেব্রুয়ারী, ২০২১
কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল পশ্চিমবঙ্গের দার্জিলিং –এর রাজভবনে তিন দিনের রাষ্ট্রীয় সংস্কৃতি মহোৎসবের উদ্বোধন করেছেন। ২২ থেকে ২৪শে ফেব্রুয়ারী পর্যন্ত এই উৎসব হবে। উদ্বোধনী অনুষ্ঠানে দার্জিলিংএর সাংসদ শ্রী রাজু বিস্তা উপস্থিত ছিলেন। পশ্চিমবঙ্গের রাজ্যপাল শ্রী জগদীপ ধনখড় ২৪শে ফেব্রুয়ারী সমাপ্তি অনুষ্ঠানে উপস্থিত থাকবেন। এক ভারত, শ্রেষ্ঠ ভারতের ভাবনাকে সঞ্চারিত করতে রাষ্ট্রীয় সংস্কৃতি মহোৎসবের আয়োজন করা হয়।
এই উপলক্ষ্যে শ্রী প্যাটেল বলেন, “স্থানীয় শিল্পীদের প্রতিভার বিকাশের জন্য একটি মঞ্চের প্রয়োজন এবং কেন্দ্র, আমাদের শিল্পীদের প্রতিভাকে সামনে নিয়ে আসার জন্য রাষ্ট্রীয় সংস্কৃতি মহোৎসবের আয়োজন করে থাকে”। শ্রী প্যাটেল জানিয়েছেন, এই উৎসবের মাধ্যমে ভারতের বিভিন্ন অঞ্চলের শিল্প ও সংস্কৃতির মধ্যে মেলবন্ধন ঘটানো হয় এবং বৈচিত্রের মধ্যে ঐক্যের ভাবনা প্রতিফলিত হয়। মন্ত্রী, যুব সম্প্রদায়ের জন্য সংস্কৃতির গুরুত্বের কথা উল্লেখ করে বলেছেন, গ্রামাঞ্চল সহ বিভিন্ন এলাকার তরুণ শিল্পীরা এই উৎসব থেকে লাভবান হতে পারেন।
দার্জিলিং-এ তিন দিনের এই অনুষ্ঠান ওডিশি ভিষণ অ্যান্ড মুভমেন্ট সেন্টারের নৃত্যানুষ্ঠানের মধ্যদিয়ে শুরু হয়েছে। এর পর ডোনা গঙ্গোপাধ্যায় ওডিশি নৃত্য পরিবেশন করেন। মাইকেলের স্যাকশোফোন ও শ্যান হিরাপিট ব্র্যান্ড প্রথম দিন অনুষ্ঠান উপস্থাপিত করেছে। দ্বিতীয় দিন সৌনক চট্টোপাধ্যায়ের রবীন্দ্র সঙ্গীত পরিবেশন ছাড়াও স্যাফিয়ার ড্র্যান্স ট্রুপ, উত্তর – পূর্বাঞ্চলের ডেনিয়াল ইংটি, কামরান ও বয়েজ ব্র্যান্ড অনুষ্ঠানে অংশ নেবে। শেষ দিনে বাউল গান পরিবেশন করবেন অনুত্তম বাউল। এদিনের অনুষ্ঠানে সংস্কৃতি শ্রেয়াসকর কত্থক পরিবেশন ছাড়াও নৃত্য নাট্য উপস্থাপিত হবে।
প্রতিদিন স্থানীয় শিল্পীরাও বিভিন্ন অনুষ্ঠান করবেন। হস্তশিল্পীরা ২০টি স্টলে তাঁদের সামগ্রী নিয়ে বসেছেন।
চিরায়ত লোকনৃত্য, সমৃদ্ধ আদিবাসী ঐতিহ্য সংরক্ষণ করে সেগুলিকে প্রচারের আলোয় নিয়ে আসাই এই উৎসবের মূল উদ্দেশ্য।
সংস্কৃতিক মন্ত্রক, এর জন্য বিভিন্ন অনুষ্ঠান, উৎসব ও থিয়েটারের ব্যবস্থা করে।
সংস্কৃতি মন্ত্রকের ফ্ল্যাগশিপ কর্মসূচী রাষ্ট্রীয় সংস্কৃতি মহোৎসব ২০১৫ সাল থেকে শুরু হয়েছে। সাতটি আঞ্চলিক সাংস্কৃতিক কেন্দ্র এই উৎসবের আয়োজক। এক ভারত, শ্রেষ্ঠ ভারতের ভাবনাকে বাস্তবায়িত করতে মন্ত্রক এই ধরণের অনুষ্ঠান আয়োজন করে থাকে। একই সঙ্গে স্থানীয় শিল্পী ও হস্তশিল্পীদের জীবিকার সুবিধার জন্য নানা উদ্যোগ নেওয়া হয়। রাষ্ট্রীয় সংস্কৃতি মহোৎসব ২০১৫র নভেম্বর থেকে দিল্লি, বারাণসি, বেঙ্গালুরু, তাওয়াং, গুজরাট, কর্ণাটক, তেহরি ও মধ্যপ্রদেশে অনুষ্ঠিত হয়েছে। এই উৎসবের মাধ্যমে যুব সম্প্রদায়কে স্থানীয় সংস্কৃতি, বিভিন্ন জায়গার ঐতিহাসিক গুরুত্ব সম্পর্কে ধারণা দেওয়া হয়। রাষ্ট্রীয় সংস্কৃতি মহোৎসব পশ্চিমবঙ্গে আয়োজনের মধ্য দিয়ে বিবিধ সংস্কৃতির মধ্যে বন্ধন গড়ে তোলাই মূল উদ্দেশ্য।
নীতিআয়োগ
প্রতিষ্ঠানের ভাইস চেয়ারম্যান হিসেবে সুমন বেরিকে স্বাগত জানালো নীতি আয়োগ
নতুন দিল্লি, ০১ মে, ২০২২
প্রতিষ্ঠানের ভাইস চেয়ারম্যান হিসেবে শ্রী সুমন বেরিকে স্বাগত জানিয়েছে নীতি আয়োগ। তিনি পয়লা মে, ২০২২ থেকে এই পদে নিযুক্ত হলেন। অভিজ্ঞ অর্থশাস্ত্রী এবং গবেষণা নিয়ন্ত্রক শ্রী বেরি, ভারত সরকারের এই অগ্রণী চিন্তন সংস্থার প্রধান হিসেবে দায়িত্ব পালন করবেন। তিনি ডঃ রাজীব কুমারের স্থলাভিষিক্ত হলেন।
শ্রী বেরি বলেন, “রাজীব কুমার আমার জন্য এমন এক প্রাণবন্ত সংগঠন রেখে যাচ্ছেন, যেখানে অনেক তরুণ প্রতিভা রয়েছে। সরকারের ভিতরে এবং বাইরে সংশ্লিষ্ট বিভিন্ন পক্ষের সঙ্গে এই সংগঠনের সম্পর্ক নিবিড়। বিশ্বব্যাপী অনিশ্চয়তার এই সময়ে আমার উপর আস্থা রেখে আমাকে এই সংগঠনের গুরুদায়িত্ব অর্পণ করায় আমি গভীরভাবে সম্মানিত। গভীর বিশ্লেষণ ও বিস্তৃত বিতর্কের মধ্য দিয়ে ভবিষ্যৎপ্রসারী এক দৃষ্টিভঙ্গি গ্রহণ করা এবং রাজ্যগুলির সঙ্গে একযোগে কাজ করা নীতি আয়োগের লক্ষ্য। রাজ্যগুলির সঙ্গে কাজের বিশেষ গুরুত্ব রয়েছে, কারণ অর্থনৈতিক উন্নয়নের বাস্তবায়ন শেষ পর্যন্ত সেখানেই ঘটে। অর্থনৈতিক ও সামাজিক উন্নয়নের লক্ষ্যে ভারতের বেছে নেওয়া পথ সমগ্র বিশ্বের কাছেই তাৎপর্যপূর্ণ।”
শ্রী বেরি এর আগে জাতীয় ফলিত অর্থনৈতিক গবেষণা পরিষদ  –এর মহানির্দেশক  এবং রয়্যাল ডাচ শেলের বিশ্বব্যাপী মুখ্য অর্থনীতিবিদ হিসেবে দায়িত্ব পালন করেছেন। তিনি প্রধানমন্ত্রীর অর্থনৈতিক উপদেষ্টা পরিষদ, পরিসংখ্যান কমিশন এবং ভারতীয় রিজার্ভ ব্যাঙ্কের মুদ্রানীতি সংক্রান্ত প্রযুক্তিগত উপদেষ্টা কমিটির সদস্যও ছিলেন। তার আগে শ্রী বেরি ওয়াশিংটনে বিশ্বব্যাঙ্কে কর্মরত ছিলেন। তিনি লাতিন আমেরিকাকে কেন্দ্র করে সমষ্টিগত অর্থনীতি, আর্থিক বাজার এবং সরকারী ঋণ ব্যবস্থাপনার মতো বিষয়গুলি দেখতেন।
সাম্প্রতিককালে তিনি নতুন দিল্লির সেন্টার ফর পলিসি রিসার্চের সিনিয়র ভিজিটিং ফেলো, ব্রাসেলসের ব্রুয়েগেলের অনাবাসী ফেলো এবং ওয়াশিংটনের উড্রো উইলসন সেন্টারের গ্লোবাল ফেলো হিসেবেও কাজ করেছেন। নতুন দিল্লির শক্তি সাসটেইনেবল এনার্জি ফাউন্ডেশনের বোর্ড সদস্য হিসেবে কাজের অভিজ্ঞতাও তাঁর রয়েছে।
CG/SD/SKD/
(Visitor Counter : 188
শ্রমওকর্মসংস্থানমন্ত্রক
ডিজিট্যাল পদ্ধতিতে মানুষের কাছে পৌঁছানোর জন্য শ্রম দপ্তরকে পরামর্শ দিলেন কেন্দ্রীয় শ্রম মন্ত্রী
কলকাতা, ২১ আগস্ট, ২০২০
কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ গাঙ্গোয়ার লেবার ব্যুরোকে বা শ্রম দপ্তরকে তার পরিধি আরও বাড়ানোর জন্য ডিজিটাল পদ্ধতিকে কাজে লাগানোর পরামর্শ দিয়ে বলেছেন, বর্তমানের আধুনিক ডেটা অ্যানালিটিক্স ও কৃত্রিম বুদ্ধিমত্তার মতো আধুনিক প্রযুক্তি-নির্ভর পদ্ধতিগুলি দৈনন্দিন কাজকর্মে আরও দক্ষতা নিয়ে আসতে পারে। বৃহস্পতিবার কেন্দ্রীয় শ্রম ও কর্মসংস্থান মন্ত্রকের অধীন লেবার ব্যুরোর সরকারি লোগো বা প্রতীক প্রকাশ অনুষ্ঠানে তিনি বলেন, আরো বেশী করে আঞ্চলিক দপ্তর এবং রাজ্যস্তরে আঞ্চলিক দপ্তর খুলতে হবে । প্রতীক প্রকাশ অনুষ্ঠানে মন্ত্রকের সচিব শ্রী হীরালাল সামারিয়া, লেবার ব্যুরোর মহানির্দেশক শ্রী ডি পি এস নেগি-সহ মন্ত্রকের উচ্চপদস্থ আধিকারিকরা উপস্থিত ছিলেন।
অনুষ্ঠানে লেবার ব্যুরোর প্রচেষ্টার প্রশংসা করে শ্রী গাঙ্গোয়ার বলেন, ১৯৪১-এ সিমলায় কস্ট অফ লিভিং বা জীবনযাপনের খরচ সংক্রান্ত নির্দেশালয় স্থাপিত হয়। সে সময় এ ধরনের কার্যালয় স্থাপনের উদ্দেশ্য ছিল পারিবারিক ব্যয়বরাদ্দের ব্যাপারে অনুসন্ধান করে এ সংক্রান্ত তথ্য সংগ্রহ করা। এছাড়াও, পারিবারিক খরচের সূচক সম্বলিত তথ্য একত্রিত করা হত। দেশে সেই সময়ে অভিন্ন পদ্ধতিতে এ ধরনের তথ্য সংগ্রহের বড় ভূমিকা ছিল। এর মধ্যে উল্লেখযোগ্য হল, কৃষি ও গ্রামীণ ক্ষেত্রে শ্রমিকদের সংখ্যা, মজুরীর হারের সূচক, কর্মসংস্থান ও বেকারীত্বের বিষয়ে তথ্য এবং সংগঠিত ও অসংগঠিত ক্ষেত্রে শ্রমিকদের আর্থ-সামাজিক অবস্থার বিষয়ে তথ্যের মূল্যায়ন।
অনুষ্ঠানে শ্রী গাঙ্গোয়ার ও মন্ত্রকের সচিব সংবাদমাধ্যমের প্রতিনিধিদের উদ্দেশে বলেন, শতক পুরনো ৪৪টি শ্রম আইন একত্রিত করে চারটি বিধিতে পরিণত করা হচ্ছে। এই চারটি বিধির মধ্যে ইতিমধ্যেই একটি সারা দেশে কার্যকর হয়েছে। বাকি তিনটি আইনে পরিণত করার জন্য লোকসভায় পেশ হয়েছে। বাকি তিনটি বিধি আইনে পরিণত হলে ব্যবসা-বাণিজ্যের অনুকূল পরিবেশ গড়ে তোলার ক্ষেত্রে ভারতের স্থান ক্রমতালিকায় আরও ওপরে উঠে আসবে বলে তাঁরা অভিমত প্রকাশ করেন। এই উদ্যোগের ফলে, বিনিয়োগের ক্ষেত্রে ভারত আকর্ষণীয় গন্তব্য হয়ে উঠবে। এমনকি, লেবার ব্যুরো আরও সহজভাবে শ্রম সংক্রান্ত তথ্য সংগ্রহ করতে পারবে।
লেবার ব্যুরোর নতুন লোগোটিকে এমনভাবে রূপ দেওয়া হয়েছে যাতে এই কার্যালয় যে প্রকৃতপক্ষেই তথ্য-ভিত্তিক প্রতিষ্ঠান তা স্পষ্টভাবে ফুটে উঠেছে । লোগোটিতে ব্যুরোর তিনটি উদ্দেশ্যকে তুলে ধরা হয়েছে। সেগুলি হল – কর্মদক্ষতা, তথ্য যাচাই এবং প্রকাশিত তথ্যের বিশ্বাসযোগ্যতা। এর মধ্যে নীল রঙের একটি চাকা আছে, যে চাকা উচ্চপদে যুক্ত কর্মীদের প্রতিনিধিত্ব নিশ্চিত করে। একটি লেখচিত্র প্রতীকে রাখা হয়েছে। এই লেখচিত্রটি উঁচুতে ওঠা , নিচুতে নামা আবার উঁচুতে ওঠার দিক নির্দেশ করে। অর্থাৎ, বাস্তবোচিত ভাবনার প্রতিফলন এখানে রয়েছে। তিনটি রং বিশিষ্ট লোগোচিত্রটি জাতীয় পতাকার রঙের সঙ্গে সামঞ্জস্য রেখে তৈরি করা হয়েছে। এর পাশাপাশি, গ্রামীণ কৃষি শ্রমিকদের সাফল্যের প্রকৃত চিত্রটিকেও অনুপম রূপ দিয়ে তুলে ধরার চেষ্টা করা হয়েছে।
SSS/CB
(Visitor Counter : 11
প্রধানমন্ত্রীরদপ্তর
প্রধানমন্ত্রীর জাপান, পাপুয়া নিউ গিনি এবং অস্ট্রেলিয়া সফর
নয়াদিল্লি, ১৬ মে, ২০২৩
প্রধানমন্ত্রী শ্রী নরেন্দ্র মোদী ১৯-২১ মে ২০২৩ জাপানের হিরোশিমা সফর করবেন। জি৭ শিখর সম্মেলনে যোগ দেওয়ার জন্য ওই দেশগোষ্ঠীর সভাপতিত্বের দায়িত্বে থাকা জাপানের প্রধানমন্ত্রী কিশিদা ফুমিও-র আমন্ত্রণে তাঁর এই সফর। অংশীদার দেশগুলির নেতাদের সঙ্গে প্রধানমন্ত্রীও জি৭ শিখর সম্মেলনের অধিবেশনে ভাষণ দেবেন। আমাদের বাসগ্রহের ধারাবাহিক সমৃদ্ধির বিষয়ে আলোকপাত করবেন তিনি। তাঁর বক্তব্যে উঠে আসবে খাদ্য ও শক্তিক্ষেত্রে নিরাপত্তা, স্বাস্থ্য, লিঙ্গ-সাম্য, জলবায়ু পরিবর্তন ও পরিবেশ, পরিকাঠামোগত বিকাশ এবং উন্নয়নের প্রশ্নে সহযোগিতার মতো নানা প্রসঙ্গ।
জাপানের প্রধানমন্ত্রী কিশিদা ফুমিও-র সঙ্গে দ্বিপাক্ষিক বৈঠকে বসবেন প্রধানমন্ত্রী। শিখর সম্মেলনের ফাঁকে অন্য নানা দেশের নেতাদের সঙ্গেও আলোচনা হবে তাঁর।
এরপর প্রধানমন্ত্রী যাবেন পাপুয়া নিউ গিনি-র পোর্ট মোরেসবি দ্বীপে। সেখানে ২২ মে পাপুয়া নিউ গিনি-র প্রধানমন্ত্রী জেমস মারাপে-এর সঙ্গে ভারত-প্রশান্ত মহাসাগরীয় দ্বীপপুঞ্জ সহযোগিতা মঞ্চ -এর তৃতীয় শিখর সম্মেলনে যৌথ সভাপতিত্ব করবেন তিনি। ২০১৪ সালে এই মঞ্চের সূচনা। সদস্য দেশগুলির মধ্যে রয়েছে ১৪টি প্রশান্ত মহাসাগরীয় দ্বীপপুঞ্জ- কুক আইল্যান্ডস, ফেডারেটেড স্টেটস অফ মাইক্রোনেশিয়া, ফিজি, কিরিবাতি, নাউরু, নিউই, পালাউ, পাপুয়া নিউ গিনি, রিপাবলিক অফ মার্শাল আইল্যান্ডস, সামোয়া, সলোমন আইল্যান্ডস, টোঙ্গা, তুভালু এবং ভানুয়াতু।
পাপুয়া নিউ গিনি-তে বেশ কয়েকটি দ্বিপাক্ষিক বৈঠক করবেন প্রধানমন্ত্রী। ঐ দেশের গর্ভনর জেনারেল স্যার বব দাদায়ে এবং প্রধানমন্ত্রী জেমস মারাপ-এর সঙ্গে আলাদাভাবে আলোচনা হবে তাঁর। এই প্রথম পাপুয়া নিউ গিনি যাচ্ছেন ভারতের কোনো প্রধানমন্ত্রী।
প্রধানমন্ত্রী শ্রী নরেন্দ্র মোদীর পরের গন্তব্য অস্ট্রেলিয়ার সিডনি। ঐ দেশের প্রধানমন্ত্রী অ্যান্তনি অ্যালবানিজ-এর আমন্ত্রণে তাঁর এই সফর।
সফরকালে ২৪ মে প্রধানমন্ত্রী নরেন্দ্র মোদী অস্ট্রেলিয়ার প্রধানমন্ত্রীর সঙ্গে দ্বিপাক্ষিক বৈঠকে বসবেন। সিডনি-তে ২৩ মে অস্ট্রেলিয়ার বিভিন্ন বাণিজ্যিক সংস্থার কর্ণধার এবং সেখানে বসবাসরত ভারতীয়দের সঙ্গে মিলিত হবেন তিনি।
PG/AC/NS
(
প্রধানমন্ত্রীরদপ্তর
গণেশ চতুর্থী উপলক্ষে প্রধানমন্ত্রী দেশবাসীকে শুভেচ্ছা জানিয়েছেন
নয়াদিল্লি, ০২ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী গণেশ চতুর্থী উপলক্ষে দেশবাসীকে শুভেচ্ছা জানিয়েছেন। এক বার্তায় তিনি বলেছেন, “গণেশ চতুর্থী উপলক্ষে সকলকে অনেক অনেক শুভেচ্ছা। গণপতি বাপ্পা মৌরিয়া’!
CG/CB/SB
(Visitor Counter : 51
প্রধানমন্ত্রীরদপ্তর
পুঞ্চে সড়ক দুর্ঘটনায় প্রাণহানির খবরে প্রধানমন্ত্রীর শোক প্রকাশ
ক্ষতিগ্রস্তদের পিএমএনআরএফ থেকে এককালীন সাহায্যের ঘোষণা
নয়াদিল্লি, ১৪ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী পুঞ্চে সড়ক দুর্ঘটনায় প্রাণহানির খবরে গভীর শোক প্রকাশ করেছেন। দুর্ঘটনায় ক্ষতিগ্রস্তদের প্রধানমন্ত্রী জাতীয় ত্রাণ তহবিল  থেকে শ্রী মোদী ক্ষতিগ্রস্তদের এককালীন সাহায্যের কথা ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “পুঞ্চে এক দুর্ঘটনায় প্রাণহানির খবরটি দুঃখজনক। যাঁরা নিকটজনকে হারিয়েছেন তাঁদের সমবেদনা জানাই। আহতদের দ্রুত আরোগ্য কামনা করি। পিএমএনআরএফ থেকে নিহতদের নিকটাত্মীয়কে ২ লক্ষ টাকা এবং আহতদের ৫০ হাজার টাকা দেওয়া হবে: প্রধানমন্ত্রী”।
PG/CB/SB
(
সারওরসায়নমন্ত্রক
কোভিড-১৯ সংক্রমণের বিরুদ্ধে লড়াইতে কেন্দ্রীয় মন্ত্রী গৌড়ার এক মাসের বেতন এবং সংসদ এলাকা উন্নয়ন তহবিল থেকে ১ কোটি টাকা প্রধানমন্ত্রী ত্রাণ তহবিলে দান
নয়াদিল্লি, ৩০ মার্চ, ২০২০
কেন্দ্রীয় সার ও রসায়ন মন্ত্রী শ্রী সদানন্দ গৌড়া কোভিড-১৯ মহামারী বিরুদ্ধে লড়াইতে ত্রাণের কাজ চালিয়ে যাওয়ার জন্য প্রধানমন্ত্রীর ত্রাণ তহবিলে এক মাসের বেতন এবং সাংসদ এলাকা উন্নয়ন তহবিল থেকে এক কোটি টাকা দান করার সিদ্ধান্ত নিয়েছেন।
এই সিদ্ধান্তের কথা জানিয়ে শ্রী গৌড়া বলেছেন "কোভিড-১৯ মহামারী বিরুদ্ধে লড়াই অত্যন্ত প্রয়োজন। আমি সংক্রমণ প্রতিরোধ এবং চিকিৎসার জন্য এক মাসের বেতন ও সাংসদ এলাকা উন্নয়ন তহবিল থেকে এক কোটি টাকা প্রধানমন্ত্রী জাতীয় ত্রাণ তহবিলে দান করছি।"
তিনি আরো বলেছেন প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার সময়মতো সমস্ত প্রয়োজনীয় পদক্ষেপ গ্রহণ করেছে। সাধারণ মানুষ বিশেষ করে দুঃস্থ এবং শ্রমিকদের স্বাস্থ্য ও সুরক্ষা নিশ্চিত করার ওপরও নজর দিতে বলেন তিনি।
(CG/SS
স্বাস্থ্যওপরিবারকল্যাণমন্ত্রক
কোভিড-১৯-এর সংক্রমণ বৃদ্ধি পেয়েছে এমন জেলাগুলির পৌর কমিশনার, জেলাশাসক, মুখ্য স্বাস্থ্য অধিকর্তাদের সঙ্গে মতবিনিময় করলেন স্বাস্থ্য সচিব
নয়াদিল্লি, ৮ জুন, ২০২০
কেন্দ্রীয় স্বাস্থ্য ও পরিবার কল্যাণ মন্ত্রকের সচিব শ্রীমতী প্রীতি সুদান ও মন্ত্রকের দায়িত্বপ্রাপ্ত আধিকারিক শ্রী রাজেশ ভূষণ আজ ১০টি রাজ্যের ৩৮টি জেলার ৪৫টি পৌরসভা / পৌরসংস্থার এলাকায় কোভিড-১৯ সংক্রমণের সংখ্যা বৃদ্ধির বিষয়ে জেলাশাসক, পৌর কমিশনার, মুখ্য স্বাস্থ্য অধিকর্তা, জেলা হাসপাতালের সুপারিন্টেডেন্ট এবং মেডিকেল কলেজগুলির প্রধানদের সঙ্গে ভিডিও কনফারেন্সের মাধ্যমে এক উচ্চ পর্যায়ের বৈঠক করেছেন। যে ১০টি রাজ্য এদিনের বৈঠকে যোগদান করেছিল সেগুলি হল – মহারাষ্ট্র, তেলেঙ্গানা, তামিলনাড়ু, রাজস্থান, হরিয়ানা, গুজরাট, জম্মু-কাশ্মীর, কর্ণাটক, উত্তরাখণ্ড এবং মধ্যপ্রদেশ।
এদিনের বৈঠকে আলোচনার মূল বিষয় ছিল ঘন বসতিপূর্ণ শহরাঞ্চলে সংক্রমণ বৃদ্ধি, ঘরে ঘরে গিয়ে সমীক্ষার গুরুত্ব, তাৎক্ষণিক পরীক্ষার মাধ্যমে নজরদারি বৃদ্ধি, যথাযথ চিকিৎসা পরিচালন ব্যবস্থাপনা এবং সংক্রমণ নিয়ন্ত্রণের কৌশল প্রয়োগ করা।
বৈঠকে উপস্থিত রাজ্যের আধিকারিকদের কন্টেনমেন্ট জোনে সংক্রমণ প্রতিরোধ এবং বাফার জোনগুলিতে যথাযথ নজরদারি চালানোর জন্য পরামর্শ দেওয়া হয়ছে। কোভিড-১৯ সংক্রমণ সঠিকভাবে চিহ্নিত করার বিষয়েও ঠিকমতো ব্যবস্থাপনা গ্রহণ করা হচ্ছে কিনা তা দেখতে বলা হয়ছে তাঁদেরকে। মৃত্যুর হার কমানোর জন্য আধিকারিকদের যথাযথ পদক্ষেপ গ্রহণ করতে বলা হয়ছে। এক্ষেত্রে উচ্চ ঝুঁকিপূর্ণ, বয়স্ক ব্যক্তি এবং আগে থেকেই যাঁদের উপসর্গ রয়েছে, তাঁদের চিহ্নিতকরণ করার বিষয়ে জোর দিতে বলা হয়ছে। সময়মতো সংক্রমণ পরীক্ষা এবং রোগ নির্ণয়, রোগীকে সময়মতো হাসপাতাল বা চিকিৎসাকেন্দ্রে স্থানান্তর করার বিষয়ে আধিকারিকদের জোর দিতে বলা হয়েছে।
রাজ্য গুলিকে কোভিড-১৯ চিকিৎসার জন্য পর্যাপ্ত পরিকাঠামো ব্যবস্থা ও মানবসম্পদের যথাযথ ব্যবহার করতে বলা হয়েছে। এক্ষেত্রে পরিকল্পনা গ্রহণ করা দরকার বলেও জানানো হয়েছে। পর্যাপ্ত পরিমাণে নজরদারি দলের ব্যবস্থা রাখতে বলা হয়েছে। নাগরিকদের স্বাস্থ্য পরিষেবা পেতে যাতে কোন অসুবিধা না হয় তার জন্য হাসপাতাল গুলিতে পর্যাপ্ত চিকিৎসা কর্মী ও আধিকারিকদের রাখতে বলা হয়েছে।
কোভিড-১৯ সংক্রমণ রোধে সরকার সবসময় সাধারণ মানুষের পাশে রয়েছে। এ ক্ষেত্রে সাধারণ মানুষের চিকিৎসা পরিষেবার ব্যবস্থা ও পাশে থাকা জন্য পৌর সংস্থা/ পৌর সভাগুলিকে অগ্রণী ভূমিকা পালন করতে বলা হয়েছে।
সময় মতো বাড়ি বাড়ি কোভিড-১৯ সংক্রমণ নির্ণয়, পর্যাপ্ত পরিমাণে নজরদারি দল, দক্ষ অ্যাম্বুলেন্স চালক, হাসপাতালগুলিতে পর্যাপ্ত বেড, ২৪ ঘন্টা চিকিৎসাকর্মী রাখার জন্য বলা হয়েছে। আগে থেকেই রোগ নির্ণয় ও চিকিৎসা শুরু করার জন্য দ্রুত নমুনা পরীক্ষা করতে বলা হয়েছে। সাধারণ মানুষের মধ্যে আত্ম বিশ্বাস গড়ে তোলার জন্য গ্রামাঞ্চলে নির্বাচিত জন প্রতিনিধিদের জেলা স্বাস্থ্য কর্তৃপক্ষের সঙ্গে যোগাযোগ রাখতে বলা হয়েছে। লকডাউন শিথিল করার পর নিয়ন্ত্রণগুলি ক্রমশই প্রত্যাহার করা হয়েছে। এর পরিপ্রেক্ষিতে রাজ্যগুলিকে আগামী কয়েক মাস ধরে কোভিড-১৯ সংক্রমণ প্রতিরোধের জন্য আগাম পরিকল্পনা গ্রহণ করতে বলা হয়েছে।
এ পর্যন্ত মোট ১ লক্ষ ২৪ হাজার ৪৩০ জন কোভিড-১৯ সংক্রমণ মুক্ত হয়েছে। গত ২৪ ঘন্টায় ৫,১৩৭ জন সংক্রমণ মুক্ত হয়েছেন। এ পর্যন্ত দেশে কোভিড-১৯-এ সুস্থতার হার ৪৮.৪৯ শতাংশ। এখনও পর্যন্ত সংক্রমিত রোগীর সংখ্যা ১ লক্ষ ২৪ হাজার ৯৮১।
আরও বিস্তারিত তথ্য জানার এবং কেন্দ্রীয় স্বাস্থ্য ও পরিবারকল্যাণ মন্ত্রকের জারি করা নির্দেশিকা ও উপদেশগুলি জানা যাবে - https://www.mohfw.gov.in/ ওয়েবসাইটে।
(CG/SS/DM
পর্যটনমন্ত্রক
কেন্দ্রীয় পর্যটন মন্ত্রক দেখো আপনা দেশ সিরিজের আওতায় ‘হায়দ্রাবাদের সাংস্কৃতিক ঐতিহ্য’ শীর্ষক ৫০তম ওয়েবিনারের আয়োজন
নয়াদিল্লী, ২৫ আগস্ট, ২০২০
কেন্দ্রীয় পর্যটন মন্ত্রক শনিবার  দেখো আপনা দেশে সিরিজের আওতায় ‘হায়দ্রাবাদের সাংস্কৃতিক ঐতিহ্য’ শীর্ষক ৫০তম ওয়েবিনারের আয়োজন করে। ভারতের পর্যটন স্থল সম্পর্কে সচেতনতা তৈরি এবং দেশের জনপ্রিয় গন্তব্য স্থানগুলির মতো কম পরিচিত স্থানগুলিকে প্রচারের আলোয় নিয়ে আসতে পর্যটন মন্ত্রক বিশেষ উদ্যোগ নিয়েছে। ‘এক ভারত শ্রেষ্ঠ ভারত’ কর্মসূচিতে উৎসাহদানে এই পদক্ষেপ গ্রহণ করা হয়েছে।
‘হায়দ্রাবাদের সাংস্কৃতিক ঐতিহ্য’ শীর্ষক ওয়েবিনারটি উপস্থাপন করেন ঐতিহ্য শিক্ষা বিষয়ক বিশিষ্ট পরামর্শদাতা শ্রীমতি মধু ভোতরে। এই ওয়েবিনারের মাধ্যমে হায়দ্রাবাদের সংস্কৃতিকে তুলে ধরা হয়। নিজাম শাসনকালের সময় থেকে হায়দ্রাবাদের স্থাপত্য, খাদ্যাভ্যাস, জীবনযাত্রা এবং পুরনো শহরে ভাষার বিভিন্ন দিক তুলে ধরা হয়। হায়দ্রাবাদের সাহিত্য ও চারুকলায় সমৃদ্ধ ঐতিহ্য রয়েছে। হায়দ্রাবাদী ঐতিহ্যের সাক্ষ্য বহন করে নিয়ে চলে সেখানকার বেশ কয়েকটি জাদুঘর, আর্ট গ্যালারি।
অনুষ্ঠানে শ্রীমতি ভোতরে হায়দ্রাবাদ কিভাবে ‘মুক্তের শহর’ এবং ‘নিজামের শহর’ নামে পরিচিতি লাভ করেছিল ও কুতুবশাহী রাজবংশের সূচনালগ্ন থেকে এই শহর কিভাবে প্রাণবন্ত হয়ে উঠেছিল তা তুলে ধরেন। একইসঙ্গে হায়দ্রাবাদ যে ঐতিহ্যহাসিক ঐতিহ্যের কেন্দ্রবিন্দুতে ছিল সেকথাও জানান তিনি। শহরটি পরে মুঘল সাম্রাজ্যের দখলে আসে এবং শেষ পর্যন্ত আসফ জাহি রাজবংশের হাতে পড়ে। হায়দ্রাবাদের সংস্কৃতি আজও রাজকীয় অতীত বহন করছে। সেখানকার খাদ্যাভ্যাস, চার্মিনার, গোলকুন্ডার দূর্গের মতো এক একটি স্থাপত্য নির্দশন গৌরবময় ইতিহাসেরই স্বাক্ষ্য বহন করে নিয়ে চলেছে। অনুষ্ঠানে হায়দ্রাবাদের চৌমহল্লা প্রাসাদ, পুরানী হাভেলী, মক্কা-মসজিদ, কুতুবশাহী সৌধ, সালার জং জাদুঘর, ওয়ারাঙ্গল দূর্গ, কুতুবশাহী উডেন প্লেসের মতো একাধিক ঐতিহ্যশালী স্থানগুলির বিষয়ে বিস্তারিতভাবে তুলে ধরা হয়।
অনুষ্ঠানে কেন্দ্রীয় পর্যটন মন্ত্রকের অতিরিক্ত মহানির্দেশক রুপিন্দর ব্রার হায়দ্রাবাদের রেল, সড়ক, বিমান যোগাযোগ ব্যবস্থার উন্নতির কথা তুলে ধরেন। তিনি বলেন, হায়দ্রাবাদে কিভাবে আন্তর্জাতিক মানের বিমান বন্দর গড়ে তোলা হয়েছে। এরফলে মধ্যপ্রাচ্য এবং দক্ষিণ পূর্ব এশিয়ার সঙ্গে যোগাযোগ গড়ে উঠেছে। শ্রীমতি ব্রার বলেন, পুরনো এই শহরের ঐতিহ্য ও সংস্কৃতির মাধ্যমে দর্শকরা ইতিহাস সম্পর্কে জানার সুযোগ পেয়েছেন। আগামীদিনেও এই ধরণের কর্মসূচি অব্যাহত থাকবে বলেও আশা ব্যক্ত করেন তিনি।
আগামী ২৯শে আগস্ট ‘হাম্পি শহরের অন্বেষণ’ শীর্ষক পরবর্তী ওয়েবিনারের আয়োজন করা হয়েছে। ওয়েবিনারগুলি এখন পর্যটন মন্ত্রকের ইউটিউব চ্যানেলেও দেখা যাবে। লিঙ্কটি হল-
https://www.youtube.com/channel/UCbzIbBmMvtvH7d6Zo_ZEHDA/
(CG/SS/NS
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং ভিয়েতনামের প্রধানমন্ত্রী ফাম মিন চিন –এর মধ্যে টেলিফোনে কথা
নতুন দিল্লি, ১০ই জুলাই, ২০২১
প্রধানমন্ত্রী শ্রী নরেন্দ্র মোদী আজ ভিয়েতনামের প্রধানমন্ত্রী ফাম মিন চিন –এর সঙ্গে টেলিফোনে কথা বলেছেন।
ভিয়েতনামের প্রধানমন্ত্রী হিসেবে দায়িত্ব গ্রহণের পর শ্রী মোদী মিঃ চিন কে অভিনন্দন জানান এবং তার যোগ্য নেতৃত্বে ভারত – ভিয়েতনাম সর্বাঙ্গীণ কৌশলগত অংশীদারিত্ব আরো দৃঢ় হবে বলে আশা করেছেন।
প্রধানমন্ত্রী বলেছেন, দুটি দেশই মুক্তমনা, সমন্বিত, শান্তিপূর্ণ এবং নির্দিষ্ট নিয়মের উপর ভিত্তি করে ভারত, প্রশান্ত মহাসাগরীয় অঞ্চলের উন্নয়নের বিষয়ে অভিন্ন মনোভাব পোষণ করে। তাই ভারত – ভিয়েতনাম সর্বাঙ্গীণ কৌশলগত অংশীদারিত্বের মাধ্যমে এই অঞ্চলে স্থিতাবস্থা , সমৃদ্ধি ও উন্নয়নে ভূমিকা রাখবে। এই প্রসঙ্গে প্রধানমন্ত্রী রাষ্ট্রসংঘের নিরাপত্তা পরিষদে ভারত ও ভিয়েতনাম বর্তমানে যে অস্থায়ী সদস্য, সেই বিষয়টি উল্লেখ করেন।
কোভিড – ১৯ মহামারীর দ্বিতীয় ঢেউ যখন ভারতে আছড়ে পড়েছিল, সেই সময় ভিয়েতনাম সরকার ও সে দেশের জনসাধারণ যে মূল্যবান সমর্থন ভারতকে যুগিয়েছিল, তার জন্য প্রধানমন্ত্রী মিঃ চিন কে ধন্যবাদ জানিয়েছেন। মহামারীর বিরুদ্ধে লড়াইয়ে দুটি দেশ একে অপরকে সাহায্য করবে, আলোচনা চালাবে বলে উভয় নেতা সহমত পোষণ করেন। দুই প্রধানমন্ত্রী দ্বিপাক্ষিক সম্পর্ক ও বিভিন্ন ক্ষেত্রে সহযোগিতার পর্যালোচনা করেছেন। ২০২২ সালে দুটি দেশের মধ্যে কূটনৈতিক সম্পর্কের সুবর্ণ জয়ন্তী উদযাপনের জন্য তারা বিভিন্ন কর্মসূচী গ্রহণের সিদ্ধান্ত নিয়েছেন।
সুবিধে মতো সময়ে মিঃ চিন যাতে সরকারী সফরে ভারতে আসেন, তার জন্য প্রধানমন্ত্রী তাঁকে আমন্ত্রণ জানান।
CG/CB/SFS
(Visitor Counter : 192
প্রতিরক্ষামন্ত্রক
বহুপাক্ষিক নৌ মহড়া মিলান ২০২২ সমাপ্ত
নতুন দিল্লি, ৫ মার্চ, ২০২২
মিলান-এর ১১ তম সংস্করণের সমুদ্র পর্বের মহড়া শেষ হয়েছে । এই মহড়ায় ২৬টি জাহাজ, একটি ডুবো জাহাজ এবং ২১টি বিমান যোগ দেয়। অংশগ্রহণকারী দেশগুলির নৌবাহিনীর মধ্যে সমন্বয়, পারস্পরিক বোঝাপড়া এবং সামুদ্রিক সহযোগিতা বৃদ্ধির লক্ষ্যে নৌ অভিযানের তিনটি ধাপে এই মহড়া পরিচালিত হয়।
মার্কিন পি৮এ বিমান এই সামুদ্রিক মহড়ায় অংশ নেয় । হেলিকপ্টার মহড়া চলাকালীন, ক্রস ডেক ল্যান্ডিং অপারেশন পরিচালিত হয়। অংশগ্রহণকারী দেশের জাহাজগুলিও ভারতীয় নৌবাহিনীর ট্যাঙ্কারের সঙ্গে সমুদ্রে জ্বালানি ভর্তির জন্য মহড়া চালায়।
মিলান ২২-এর সমাপ্ত অনুষ্ঠানে অংশগ্রহণকারী জাহাজের কমান্ডিং অফিসাররা হেলিকপ্টার এবং নৌকায় করে আইএনএস জলশওয়ায় পৌঁছন। ভার্চুয়াল মাধ্যমে ছটি বিদেশি জাহাজ অংশ নেয়। অনুষ্ঠানে সভাপতিত্ব করেন ইস্টার্ন ফ্লিটের ফ্ল্যাগ অফিসার কমান্ডিং রিয়ার অ্যাডমিরাল সঞ্জয় ভাল্লা। এই মহড়া সম্পর্কে বিভিন্ন তথ্য উপস্থাপন করা হয়। অংশগ্রহণকারী দেশগুলির কমান্ডিং অফিসাররা মিলান-২২এর উপকূলীয় ও সামুদ্রিক পর্বের যথাযথ পরিকল্পনার প্রশংসা জানান।
CG/SS
(Visitor Counter : 137
প্রতিরক্ষামন্ত্রক
প্যাসেঞ্জার ভ্যারিয়েন্ট ডরনিয়ার -কে অন্তর্বর্তীকালীন লিজ হিসেবে হস্তান্তর উপলক্ষে অনুষ্ঠান আয়োজন
নয়াদিল্লি, ১৪ সেপ্টেম্বর, ২০২১
মরিশাসের জাতীয় উপকূল রক্ষীবাহিনীর মেরিটাইম এয়ার স্কোয়াড্রনে গতকাল  আয়োজিত এক সরকারি অনুষ্ঠানে প্যাসেঞ্জার ভ্যারিয়েন্ট ডরনিয়ার  যুদ্ধবিমান হস্তান্তরিত করা হয়। ভারতীয় নৌ-বাহিনী অন্তর্বর্তীকালীন লিজ হিসেবে এই যুদ্ধবিমানটি মরিশাস পুলিশবাহিনীকে দিয়েছে। যুদ্ধবিমানটি হস্তান্তর উপলক্ষে মরিশাসের পরিবহণ ও লাইট রেল, বিদেশ মন্ত্রী তথা আঞ্চলিক সংহতি ও আন্তর্জাতিক বাণিজ্য বিষয়ক মন্ত্রী মিঃ অ্যালান গানু, সে দেশে ভারতের হাইকমিশনার শ্রীমতী নন্দিনী কে সিংলা, মরিশাস পুলিশবাহিনীর কমিশনার সহ বহু বিশিষ্ট ব্যক্তি উপস্থিত ছিলেন।
অনুষ্ঠানে ভারতের হাইকমিশনার দুই দেশের মধ্যে বর্তমান নৌ-সহযোগিতা ও বন্ধুত্বপূর্ণ সম্পর্কের কথা উল্লেখ করে বলেন, এই দুই রাষ্ট্রের মধ্যে নিবিড় সম্পর্ক সময়ের সঙ্গে সঙ্গে বিকশিত হয়েছে। তিনি আরও জানান, মরিশাস পুলিশবাহিনীকে ভারতীয় নৌ-বাহিনীর পক্ষ থেকে একটি এমএসএন-৪০৫৯ লিজ হিসেবে দেওয়া হয়েছে। আগামী বছর হিন্দুস্তান এরোনটিক্স লিমিটেড মরিশাসকে আরও একটি অত্যাধুনিক প্যাসেঞ্জার ভ্যারিয়েন্ট ডরনিয়ার হস্তান্তরিত করবে। মরিশাস সরকার সহজ সুদের শর্তে অত্যাধুনিক এই ডরনিয়ারটি ক্রয় করবে। এই উপলক্ষ্যে সে দেশের মন্ত্রী মিঃ অ্যালান গানু ভারতের পক্ষ থেকে মরিশাসকে নিরন্তর সহায়তার জন্য ধন্যবাদ দেন। তিনি বলেন, জাতীয় উপকূল রক্ষীবাহিনীর কাজে সহায়তার জন্য ভারতীয় নৌ-বাহিনীর পক্ষ থেকে অন্তর্বর্তীকালীন লিজে দেওয়া ডরনিয়ারটি অত্যন্ত কার্যকর হবে।
উল্লেখ করা যেতে পারে, মরিশাসে নিযুক্ত ভারতের রাষ্ট্রদূত শ্রীমতী সিংলা সে দেশের মন্ত্রী মিঃ অ্যালান গানু-র হাতে লিজ সংক্রান্ত নথিপত্র তুলে দেন।
CG/BD/DM/
(Visitor Counter : 127
ভূ-বিজ্ঞানমন্ত্রক
পূর্ব-মধ্য আরব সাগরে প্রবল ঘূর্ণিঝড় ‘নিসর্গ’ : উত্তর মহারাষ্ট্র এবং সন্নিহিত দক্ষিণ গুজরাটে ঘূর্ণিঝড়ের লাল সতর্কতা
নয়াদিল্লী, ৩ জুন, ২০২০
জাতীয় আবহাওয়া পূর্বাভাস কেন্দ্র জানিয়েছে প্রবল সামুদ্রিক ঘূর্ণিঝড় ‘নিসর্গ’ পূর্ব-মধ্য আরব সাগর থেকে উত্তর পূর্ব দিকে এগিয়ে চলেছে এবং মহারাষ্ট্রের আলিবাগের দক্ষিণ-দক্ষিণ পশ্চিম থেকে ১৩০ কিলোমিটার দূরে, মুম্বাইয়ের দক্ষিণ-দক্ষিণ পশ্চিম ১৭০ কিলোমিটার দূরে এবং গুজরাটের সুরাটের দক্ষিণ-দক্ষিণ পশ্চিম দিকে ৪০০ কিলোমিটার দূরে অবস্থান করছে।
এই ঝড় আরও উত্তর-উত্তর পূর্ব দিকে অগ্রসর হবে এবং উত্তর মহারাষ্ট্র উপকূল দিয়ে আজ বিকেল বেলা প্রবল ঘূর্ণিঝড় হিসেবে বয়ে যাওয়ার সম্ভাবনা আছে। এই ঘূর্ণিঝড়ের গতিবেগ থাকবে ঘন্টায় ১০০-১১০ কিলোমিটার থেকে ১২০ কিলোমিটার পর্যন্ত।
সতকর্তা:-
বৃষ্টিপাত
এই ঘূর্ণিঝড়ের ফলে আগামী ২৪ ঘন্টায় মুম্বাই, পালঘর, থানে ও রায়গড় জেলা এবং উত্তর মধ্য মহারাষ্ট্রের বেশিরভাগ জায়গায় হালকা থেকে মাঝারি বৃষ্টিপাত হতে পারে। কোনো কোনো অঞ্চলে ভারি থেকে অতিভারি বৃষ্টির সম্ভাবনা।
রত্নাগিরি এবং সিন্ধুদূর্গ জেলা এবং গুজরাটের বালসাদ, নভসারি, ডাঙ এবং সুরাট জেলা ও গোয়া, দমন, দাদরা ও নগর হাভেলিতে হালকা থেকে মাঝারি বৃষ্টিপাত এবং কোনো কোনো অঞ্চলে ভারি থেকে অতিভারি বৃষ্টি হওয়ার সম্ভাবনা রয়েছে।
পশ্চিম মধ্যপ্রদেশ ও বিদর্ভ অঞ্চলে আগামী ২৪ ঘন্টায় বেশিরভাগ জায়গায় হালকা থেকে মাঝারি বৃষ্টিপাত এবং কোনো কোনো অঞ্চলে ভারি থেকে অতিভারি বৃষ্টিপাত হবে।
বায়ুর গতিবেগ
এই ঘূর্ণিঝড়ের ফলে পূর্ব-মধ্য আরব সাগর থেকে ঘন্টায় ১০০-১১০ থেকে ১২০ কিলোমিটার বেগে বাতাস প্রবাহিত হবে। যারফলে উত্তর মহারাষ্ট্র ও দক্ষিণ গুজরাট এবং দমন, দাদরা ও নগর হাভেলিতে ঘন্টায় ৮৫-৯৫ কিলোমিটার থেকে ১০৫ কিলোমিটার বেগে ঝোড়ো হাওয়া বয়ে যাবে।
কর্ণাটক, গোয়া উপকূলে আগামী ১২ ঘন্টায় ৫০-৬০ কিলোমিটার বেগে প্রতি ঘন্টায় ঝোড়ো হাওয়া বইবার সম্ভাবনা আছে।
সমুদ্র পরিস্থিতি
পূর্ব-মধ্য আরব সাগর এই সময় অত্যন্ত উত্তাল থাকবে। মহারাষ্ট্র, গোয়া এবং দক্ষিণ গুজরাট উপকূলে উঁচু ঢেউ আছড়ে পড়বে।
মৎসজীবীদের জন্য সতকর্তা
আগামী ২৪ ঘন্টায় কর্ণাটক, গোয়া, মহারাষ্ট্র এবং দক্ষিণ গুজরাট উপকূল থেকে মৎসজীবীদের পূর্ব-মধ্য এবং উত্তর পূর্ব আরব সাগরে মাছ ধরতে যেতে নিষেধ করা হচ্ছে।
ক্ষয়ক্ষতির সম্ভাবনা
কাঁচা বাড়ির ক্ষতি হওয়ার যথেষ্ঠ সম্ভাবনা রয়েছে। ঘরের চাল এবং যেসব বাড়িতে ধাতব চাল রয়েছে সেগুলি উড়ে যেতে পারে। বিদ্যুৎ এবং টেলি যোগাযোগ ব্যবস্থা বিপর্যস্ত হওয়ার সম্ভাবনা আছে। কাঁচা রাস্তার প্রচন্ড ক্ষতি হতে পারে। পাকা রাস্তারও আংশিক ক্ষতিগ্রস্ত হওয়ার সম্ভাবনা আছে। জায়গায় জায়গায় বন্যার জল উঠে ভাসিয়ে দিতে পারে। বড় বড় গাছের ডাল ভেঙে রাস্তা অবরোধ হওয়ার সম্ভাবনা রয়েছে। কলা ও পেঁপে গাছের যথেষ্ঠ ক্ষতি হতে পারে।
কিছু পরামর্শঃ-
নিচু জায়গা থেকে সকলকে সরে যেতে বলা হচ্ছে। ঝড়ের সময় উপদ্রুত এলাকায় সবাই যেন বাড়ির মধ্যেই থাকেন। রেল ও সড়ক পরিবহনকে নিয়ন্ত্রণ করা হবে।
এই ঘূর্ণিঝড় স্থলভাগে আছড়ে পড়ার পর পুনে ও আমেদনগর ঘন্টায় ৬০-৮০ কিলোমিটার বেগে বীদ, নাসিক ও ঔরঙ্গাবাদে ঘন্টায় ৫৫-৭৫ কিলোমিটার বেগে ঝোড়ো হাওয়া বয়ে যাবে।
(CG/CB/NS